રીટેલ સેક્ટરમાં એફડીઆઇના મુદ્દે કેરળ કૉન્ગ્રેસમાં વિભાજન જોવા મYયું હતું. પ્રદેશ કૉન્ગ્રેસ કમિટીના ચીફ રમેશ ચેન્નીથલાએ કેન્દ્ર સરકારના નિર્ણયનો વિરોધ કર્યો હતો અને એ બાબતે વડા પ્રધાનને પત્ર લખ્યો હતો. ત્રિચુરના સંસદસભ્ય પી. સી. ચાકોએ ગઈ કાલે દિલ્હીમાં કહ્યું હતું કે ‘હું એફડીઆઇની તરફેણમાં છું. જો કોઈને એની સામે વિરોધ હોય તો એ તેની અંગત બાબત છે. રમેશ ચેન્નીથલા શું માને છે એની ચર્ચા રાજ્યમાં પાર્ટી ફોરમમાં થઈ નથી અને સરકારે નિર્ણય લીધો છે અને કૉન્ગ્રેસ પક્ષ એને ટેકો આપે છે. પક્ષમાં આ બાબતે બે ઓપિનિયન ન હોઈ શકે.’